                                          ДГ № 11 „ЗДРАВЕЦ“
                                                      гр. Благоевград, ул. „Лале“ №1
Директор : 0878 418 311 Централа: 073 83 27 70
Email: cdg11_blagoevgrad@abv

                                                         П Р О Т О К О Л   №2
          От заседание  на Общото събрание на ДГ № 11“Здравец“ – гр. Благоевград
               Днес, 07.01.2026 г.  от 13:00 ч. се проведе второто заседание на Общото събрание  в ДГ №11 „Здравец“ –  град  Благоевград.
Присъстват всички членове на колегията с изключение на Снежана Димитрова и Станислава Тумбева -  в платен годишен отпуск.
         Г – жа Емилия Георгиева – директор на детската градина, поздрави всички за новата година и откри заседанието, което протече при следния дневен ред: 
1. Диференцирано заплащане за 2025 – 2026 учебна година. Докладва Емилия Георгиева. Избор на комисия и актуализиране на картите. 
2. СБКО, 3 процента от индивидуалната работна заплата. Докладва Емилия Георгиева. 
3. Отчет на бюджета за 2025 година. Докладва Елка Арангелова. 
4. Вътрешни правила за работни заплати. Докладва Емилия Георгиева. 
5. Трудова дисциплина. Докладва Емилия Георгиева.
6. Списък на членовете на двата синдиката, подписани от председателя.
7. Работно облекло на непедагогическия персонал.

По т. 1
Във връзка с организирането на допълнителното трудово възнаграждение за постигнатите резултати от труда на педагогическия и непедагогически персонал, беше направено предложение за избор на нови членове на комисиите по диференцирано заплащане. За непедагогическия персонал беше предложена Мария Митева. Предложението беше прието единодушно от всички присъстващи:


„за“ – всички
„против“ – няма
„ въздържали“ – няма
За педагогическия персонал бяха предложени Василка Юрукова – главен учител, Надежда Бойчева  - учител и Албена Пецева – председател на КНСБ за детската градина. Предложението беше прието от всички:
           „за“ – всички
„против“ – няма
„ въздържали“ – няма
Членовете на комисиите ще разгледат картите за оценка и при необходимост ще ги актуализират.
                   По т.2
Беше направено предложение средствата за СБКО да се изплащат, съобразно индивидуалната работна заплата на всеки служител за действително отработено време за месеца или да не се изплащат в брой , а под някаква друга форма - търговско и битово обслужване /чл.294 т.2/ – изграждане и поддържане на търговски обекти и бази за услуги.– бази за отдих /чл.294 т.4/ – за дълготраен и краткотраен отдих, спорт и туризъм. Това предложение беше обсъдено, но членовете на Общото събрание взеха решение средствата за социално – битово и културно подпомагане да бъдат разпределени по равно за всички служители и работници. След гласуване:

 „за“ – всички
„против“ – няма
„ въздържали“ – няма


По т.3
Г – жа Елка Арангелова представи отчет за бюджета за 2025 година, като отбеляза, че  изминалата година беше много добра от финансова гледна точка. В края на годината имаше остатък от 65 312 лева и ние сме втората в града градина, получили 13 заплата. Има постъпили много средства от спечелените Проекти и Национални програми, които се използваха целево за подобряване на материално – техническата база, за закупуване електроуреди, приспособления, устройства, за изграждане на нова модерна детска площадка със съвременни уреди и съоръжения.

По т. 4
Размерът на средствата за работна заплата се определят ежегодно при разработването на бюджета на детската градина. Директорът изготвя и утвърждава длъжностно разписание на персонала и поименно щатно разписание на длъжностите и работните заплати в рамките на бюджета. Числеността на персонала се определя, като приоритетно се осигуряват работните места за педагогическите специалисти, за да се гарантира изпълнението на дейностите по отглеждането, възпитанието, социализацията и обучението на децата

По т. 5
Госпожа Георгиева припомни да се попълва редовно и коректно електронния дневник, според критериите в Държавните образователни стандарти и нормативните актове. Да се посочват конкретни теми, цели, задачи и използвани материали. Воденето и изпълнението на дейностите ще бъде  отразено в съответните протоколи за контролната дейност за организиране и изпълнение на образователно – възпитателната работа.

По т. 6
Председателите на двата синдиката да изготвят списъци с членовете, които да бъдат разписани.

По т.7
Във връзка с предоставянето на средства за осигуряване на работно облекло за непедагогическия персонал, е необходимо служителите да предоставят фактура за закупено работно облекло на стойност 195 евро.


 Председател:                                                                                           Протоколчик:
         Емилия Георгиева                                                                                      Таня Равначка

